408 



minutius undulate rugosa punctisque parce dispersa; margo 

 frontalis callosus, læviusculus; anguli frontales evanidi. Area 

 posterior hypostomatis angusta, duplo longior quam latior, 

 costis rectis inclusa. Pars exserta pleurarum in transversum 

 minutius undulate rugosa, margine priore pone maxillas calloso, 

 rugoso, crassius crenulato. Clypeus triplo latior quam longior, 

 vix tertiam partern marginis frontalis explens. Labrum paulo 

 latius quam longius, clypeo duplo longius, in circulum rotun- 

 datum, convexum, per longitudinem bistriatum, limbo angusto, 

 spissius barbato. 



Ocelli evanidi. 



Antennæ mandibulas inflexas pæne superantes, articulo 

 secundo producto, articulum priorem longitudine æquante, 

 clavate cylindrico, terminali minuto, gracili. 



Mandibulæ capite triplo breviores, in dorso posteriore 

 rugulis inæquatæ foveaque impressæ transversa, profunda; 

 pars scissoria sulco acuto discreta, supra et infra sub apicem 

 creberrime minute striata, in dorso medio per longitudinem 

 impressa sulcisque binis transversis sculpta, acie deorsum 

 late rotundata, angulo utroque evanido ; caverna ampla, trans- 

 versa, in fundo planata. Articuli palporum utriusque paris 

 magnitudine sensim decrescentes. Mentum area priore bypo- 

 stomatis duplo pæne latius, duplo latius quam longius, trans- 

 verse quadratum. Lingua ovata, latitudine ferme stipitum 

 palporum labialium. 



Pedes palpis maxillaribus dimidio longiores; tibiæ conicæ, 

 longitudinis femorum; ungulæ flexuosæ, tibiis tertia parte lon- 

 giores, acutæ, sub apicem tuberculis perminutis sparsæ. 



Annulus protboracicus annulo octavo abdominis dimidia 

 parte latior; pronotum crebro rugose punctatum, disco leviter 

 carinato, area scansoria- manifesta, in longitudinem creberrime 

 reticulate rugosa, medio canaliculata. Area prosternalis evanida. 



Tubera scansoria abdominis septena, minute reticulosa, 

 disco angustius leviter canaliculata, utrinque in areas octonas 

 nonasve divisa. 



Annulus nonus abdominis inermis. 



Spiracula oblonga. 



